Id-Deċiżjoni tal-Kummissjoni
tat-23 ta’ Ottubru 2001
li temenda d-Deċiżjoni 93/197/KEE dwar importazzjoni ta’ equidae min Saint Pierre u Miquelon
(notifikat bid-dokument numru K(2001) 3166)
(Test b’rilevanza għaż-ŻEE)
(2001/754/KE)
IK-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id- Direttiva tal-Kunsill 90/426/KEE tas-26 ta’ Ġunju 1990 fuq il-kondizzjonijiet tas-saħħa ta’ l-annimali li tirregola l-moviment u importazzjoni minn pajjiż terz ta’ equidae [1], kif l-aħħar emendat mid-Deċiżjoni tal-Kummissjoni 2001/298/KE [2], u partikolarment l-Artikolu 13(2), l-Artikolu 16, l-Artikolu 19(i) u (ii) tagħha,
Billi:
(1) Id-Deċiżjoni tal-Kunsill 79/542/KEE [3], kif l-aħħar emendata mid-Deċiżjoni tal-Kunsill 2001/731/KE [4], tistabbilixxi lista ta’ pajjiżi terzi min fejn l-Istati Membri jawtorizzaw importazzjonijiet ta’ annimali bovini, ħnieżer, equidae, nagħaġ u mogħoż, laħam frisk u prodotti tal-laħam.
(2) Saint Pierre u Miquelon huma inklużi fil-Parti 1 tad-Deċiżjoni 79/542/KEE, b’hekk importazzjonijiet għal ġo l-Istati Membri ta’ equidae huma awtorizzati fi prinċipju.
(3) Id-Deċiżjoni tal-Kunsill 93/197/KEE [5], kif l-aħħar emendata mid-Deċiżjoni 2001/619/KE [6], stipulat il-kondizzjonijiet tas-saħħa ta’ l-annimali u ċertifikazzjoni veterinarja fuq importazzjonijiet ta’ equidae reġistrat u equidae għal tnissil u produzzjoni.
(4) Skond missjoni ta’ spezzjoni veterinarja tal-Kummissjoni għal Saint Pierre u Miquelon is-sitwazzjoni tas-saħħa ekwina tidher li hija taħt kontroll sodisfaċenti tas-servizzi veterinarji u partikolarment id-disponibilità ta’ stazzjon kwarantin jippermetti importazzjoni sigura ġo Saint Pierre u Miquelon ta’ equidae min pajjiż terz.
(5) B’hekk jidher xieraq li jiġu stipulati l-kondizzjonijiet tas-saħħa ta’ l-annimali u ċertifikazzjoni veterinarja għal importazzjonijiet fl-Istati Membri ta’ equidae bi qbil mas-sitwazzjoni tas-saħħa ta’ l-annimali tal-pajjiż terz konċernat u biex jemenda d-Deċiżjoni 93/197/KEE biha.
(6) għal ċarezza l-kodiċi tal-pajjiż OSI irid jintuża għal emendi ta’ listi ta’ pajjiżi terzi.
(7) Il-miżuri provduti f’din id-Deċiżjoni huma bi qbil ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
L-Istati Membri għandhom jawtorizzaw l-importazzjoni ta’ equidae reġistrat għal tnissil u produzzjoni minn Saint Pierre u Miquelon b’konforma mal-ħtiġijiet fiċ-ċertifikat tas-saħħa ta’ l-annimali preskritt fl-Anness II (G) tad-Deċiżjoni 93/197/KEE.
Artikolu 2
Id-Deċiżjoni 93/197/KEE hija emedata kif ġej:
1. Il-kliem li jmiss huma miżjuda ma’ l-Anness I:
"Grupp G
Saint Pierre u Miquelon (PM)"
2. Il-kliem li jmiss huma miżjuda ma’ l-Anness II:
(a) "G Ċertifikat tas-saħħa għall-importazzjoni ta’ equidae reġistrat u equidae għal tnissil u produzzjoni minn pajjiżi terzi assenjati fi Grupp G."
;
(b) l-Anness għal din id-Deċiżjoni.
Artikolu 3
Din id-Deċiżjoni hija indirizzata lill-Istati Membri kollha.
Magħmul fi Brussel,it-23 t’Ottubru 2001.